{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Pravilnika o ekološkoj poljoprivrednoj proizvodnji"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PP Orahovica d.o.o.","MINISTARSTVO POLJOPRIVREDE","Pravilnik o ekološkoj proizvodnji objavljen je u NN 19/2016 od 02.03.2016., a savjetovanje je otvoreno do 09.03.2016. što govori da je komentare nepotrebno i navoditi jer je Pravilnik već odobren.\nČlanak 16., stavak 2 kaže: \"(2) U slučaju proizvodnje u punom uzgojnom sustavu, dopušta se postojanje ekoloških i konvencionalnih jedinica za uzgoj životinja akvakulture u istom objektu pod uvjetom da se udovolji članku 6.b stavku 2. Uredbe Komisije (EZ) br. 889/2008 \" - navedeni članak 6.b ne postoji!\nPrilog I, Katalog sankcija:\n - Za proizvodnju više od 20 tona proizvoda akvakulture nema procjene utjecaja na okoliš - primjena S4 -  Uredba o procjeni utjecaja zahvata na okoliš u prilogu I, II i III ne definira ekološku proizvodnju pa je predložena mjera nije sukladna Uredbi.\n - Ne pridržava se pravila  hranidbe životinja iz akvakulture - pravila hranidbe životinja iz akvakulture nisu definirana niti jednim propisom pa navedeno nije provjerljivo\n - Držanje i odvajanje životinja iz akvakulture nije primjereno - pravila držanja i odvajanja životinja iz akvakulture nisu definirana niti jednim propisom pa navedeno nije provjerljivo\n - Korištenje umjetnog grijanja ili rashlađivanja vode – člankom 16., stavak 1., dozvoljen je uzgoj u mrijestilištu, a grijanje ili rashlađivanje vode sastavni je dio tog procesa pa navedeno je u suprotnosti\n - Veterinarsko liječenje se ne provodi sukladno članku 25 t Uredbe Komisije (EZ) br. 889/2008 - članak se odnosi na pčelarstvo, a ne akvakulturu pa je navedeno potrebno ukloniti iz mjera o akvakulturi\n - Prijevoz ribe ne provodi se sukladno odredbama članka 32 a. Uredbe Komisije (EZ) br. 889/2008 – navedeni članak Uredbe odnosi se na prijevoz ekološki uzgojene hrane za životinje, a ne na prijevoz ribe pa je navedeno potrebno brisati ili uskladiti","Primljeno na znanje","Poštovani,\nPravilnik o ekološkoj poljoprivrednoj proizvodnji je prije objave bio dostupan u određenom broju dana za komentare zainteresiranih sudionika. Međutim sukladno zahtjevu Komisije EU i zadanom roku od iste morali smo objaviti Pravilnik prije isteka roka predviđenog e-savjetovanjem. U svakom slučaju Pravilnik je prethodno dostavljen na mišljenje svim relevantnim institucijama i kontrolnim tijelima. \nVezano uz pojedine komentare na članke navedene u Katalogu sankcija iz Priloga I. molimo da se pogleda na službenim stranicama Ministarstva pročišćeni/konsolidirani tekst Uredbe Komisije (EZ) br. 889/2008. Članci su dakle postojeći.\nPravila držanja i odvajanja te hranidba životinja iz akvakulture su jasno definirana. Ponovno molimo pogledati pročišćeni/konsolidirani tekst. Obzirom da imamo samo jednog proizvođača koji uzgaja ekološke životinje iz akvakulture intezivno surađujemo s proizvođačem koji smatra da su pravila jasno definirana (hranidba, liječenje, transport, držanje…).\nKod uzgoja životinja u akvakulturi odredba članka 6. b) točka 3. jasno definira uvjete. \nPropisano je: „Sadržaj procjene utjecaja na okoliš temelji se na Prilogu IV. Direktivi Vijeća 85/337/EEZ ( 1 ). Ako je jedinica već bila podvrgnuta procjeni utjecaja na okoliš, tada se njezina uporaba dopušta u tu svrhu.“\nProcjena utjecaja na okoliš odnosi se općenito za konvencionalnu proizvodnju kao i za ekološku proizvodnju stoga dotičnom Direktivom Vijeća nije nužno navođenje ekološke proizvodnje.\nČlankom 25. g Uredbe Komisije (EZ) br. 889/2008 (s pripadajućim izmjenama) jasno je propisano: „Umjetno grijanje ili rashlađivanje vode dopušta se samo u mrjestilištima i mladičnjacima.“"]